text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
فاهم دا إيه علاقته بالصهيونية؟! احنا بقالنا ساعة عمّالين نتكلم على مسيحيين، فين اليهود؟!" الحقيقة، يا عزيزي، إن "داربي" كان متفق على حاجات كتيرة جدًا جدًا من اللي حكيتهالك، إن المعركة دي هتحصل، والمعركة دي هتحصل في "فلسطين"، ولكن عكس المُتعارَف عليه والشائع، اللي كان بيقول إن المعركة دي هتحصل | Question | Masri | 216 |
بين "إنجلترا" و"فرنسا" و"روسيا" ومش عارف مين، لا، دي هتحصل بين اليهود وكل أعداء اليهود، وعشان هذه المعركة تحصل، لازم اليهود يهاجروا لـ"فلسطين"، ويأسسوا دولة يهودية، عشان تتحقق النبوءة، وتندلع المعركة، وينتهي التاريخ، ينتهي الزمان. "، أنا ما عدتش فاهم حاجة! ازاي راح للفكرة دي؟! وإيه اللي دخّل اليهود أصلًا؟!" | Question | Masri | 235 |
"داربي"، يا عزيزي، عشان يخلّي هذه القفزة قفزة منطقية، Logical، مش بس هيقف على "سِفر الرؤيا"، ولا نبوءات نهاية الزمان، دا هيفسر الكتاب المقدس كله بالطريقة اللي تخدم نظريته، "داربي"، يا عزيزي، هيرجع لـ"العهد القديم" من الكتاب المقدس، ويعيد تفسير كل حاجة، كل حاجة بشكل Literal، بشكل حَرْفي، فهيبدأ يبص | Statement | Masri | 211 |
على الوعود اللي الإله عاملها لليهود، أو لشعب بني "إسرائيل"، ودا هيخلّيه يعتبر كل الوعود الإلهية لليهود في "العهد القديم" تتحقق فعلًا، بما فيها طبعًا الوعد بحق اليهود في امتلاك أرض "فلسطين". طبعًا، يا عزيزي، مش محتاج أقولّك إن هذا التفسير كان جديد تمامًا على الفكر المسيحي، لأن التفسير اللي | Statement | Khaleeji | 206 |
كانت بتتبناه الكنائس الكاثوليكية والأرثوذكسية بيعتبر إن الوعود دي بالفعل تحققت بمجرد ميلاد "المسيح"، خلاص، It's Done، هما كانوا شايفين الهدف الأساسي من هذه الوعود هو مجيء "المسيح"، و"المسيح" جه، شكرًا، انتهت. عشان كدا، بعد ما "المسيح" جه، لم يعد هناك وعود لليهود تاني، لا فيه بقى شعب مختار، ولا | Statement | Masri | 210 |
نسقّعلي أرض في "أوغندا"، ما فيش الكلام دا، خلاص. "العهد القديم" عمل كلمته، وحصلت بالفعل، خلاص، خلصت، مش لسة هتحصل. تاني، يا عزيزي، أفكرك، دا اللي كانت شايفاه الكنيسة الأرثوذكسية والكنيسة الكاثوليكية، ودا، يا عزيزي، اللي كان مؤمن بيه المسيحيين لمدة ممكن توصل لـ19 قرن، ولحد دلوقتي، مؤمن بيه الأرثوذكس | Statement | Masri | 227 |
والكاثوليك وActually كمان، بعض من البروتستانت، Actually, Actually كمان، الكثير من البروتسانت. الغريب، يا عزيزي، إن كلام "داربي" نفسه مش بس بيخالف الأرثوذكس والكاثوليك، لأ، دا بيخالف رأي المؤسس البروتستانتي نفسه، "مارتن لوثر"! Actually، يا عزيزي، "مارتن لوثر" نفسه كان مُعادي للسامية، له مؤلفات مشهورة جدًا جدًا بيهاجم ال... | Statement | Masri | 216 |
وبيصفهم بالكدابين. نقدر نقول، البروتستانتية واعتراض "مارتن لوثر"، زي ما تقول كدا، عمل أثر فراشة، Butterfly Effect، تيارات، حروب، تأويلات، لحد ما بنوصل لفكرة بسيطة جدًا، ولكنها هتغيّر التاريخ، تيار مسيحي بيقول بإيمان ديني إن اليهود يجب إن هما يرجعوا "فلسطين"، عشان تقوم معركة "هرمجدون" وينتهي الزمان. وطول ما اليهود | Statement | Khaleeji | 225 |
مش في "فلسطين"، فيوم القيامة مش هييجي أبدًا. وهنا، يا عزيزي، نيجي لسؤال مهم جدًا، ازاي تيار عابر وأفكاره غريبة، ومش منتشرة بين التيارات أو بين الكنايس، وأفكار Actually مختلفة عن أفكار المؤسس للبروتستانتية نفسه، ممكن تنتشر، ومش بس تنتشر، لأ، دا يبقى ليها Effect، ليها تأثير على التاريخ البشري. | Statement | Masri | 208 |
وهنا، يا عزيزي، هنيجي لسؤال مهم، ازاي تيار عابر وأفكاره غريبة، مش بس عن الكنايس التانية، لأ، دا كمان مختلف عن أفكار مؤسس الكنيسة البروتستانتية نفسها، "مارتن لوثر"، يصبح هذا التيار بهذا الانتشار وهذا التأثير؟! الحقيقة، يا عزيزي، إن "جون داربي" بدأ يبشّر بأفكاره في وقت ذهبي، امتى الوقت دا؟ | Question | Masri | 212 |
القرن الـ19. زي ما انت عارف، يا عزيزي، قارة "أوروبا" في هذا الوقت كانت بتمر باضطرابات شديدة شوية، كان فيه دور اضطرابات! قوات جديدة بتطلع، ممالك قديمة بتنهار، الشغل اللي انت عارفه، بتاع التاريخ دا والحتمية. ومش بس، يا عزيزي، التغيرات دي بتحصل على المستوى السياسي، لأ، دا كمان كان | Statement | Iraqi | 187 |
فيه تغيرات كبيرة بتحصل على المستوى الفكري، ابتدا يبقى فيه نظريات جديدة، نظريات وأفكار مزلزلة لكل ما هو قديم، بنشوف أفكار "داروين" عن التطور، وبنشوف الماركسية، دا خلّى Actually كتير من الأوروبيين يبقى عندهم تعطش لفكرة إيمانية تحاول تنظم الاضطرابات دي كلها والتغييرات العنيفة دي كلها، وتخلقلها، زي ما تقول | Statement | Khaleeji | 209 |
كدا، معنى إلهي، حاجة تشرح اللي احنا بنمر بيه دا، معنى يقولّنا ليه كل دا بيحصل، ويطمننا إن فيه خطة إلهية وراه، معنى يعملّنا نظام للفوضى. والحل هنا بييجي من بعيد في التيار التدبيري، لأن "جون داربي"، اللي قسّم التاريخ لـ7 مراحل، زي ما قُلنا، قال إن طريقة تعامل الإله | Statement | Masri | 195 |
مع البشر في المرحلة السادسة، اللي احنا عايشين فيها دلوقتي، زي ما قُلنا، هي السماح بانتشار الفِتَن والشكوك، لمّا يبقى فيه فِتَن وشكوك، هنا، بيتم اختبار البشر، هنا، بيتم اختبار إيمانهم، واللي بقى بقى هيفضل متمسك بالإيمان، بالرغم من كل هذه الظروف، وكل هذه الثورات، وكل هذه الانقلابات، وكل هذه | Statement | Masri | 209 |
الانهيارات اللي بتحصل بين الدول، هو اللي هينجو في النهاية، وهيدخل الجنة، بإذن الله. وبكدا، يا عزيزي، كل ما بقت تظهر فكرة أو نظرية جديدة بتشكك في الإيمان، كل ما يظهرلهم "دحّيح" كدا يدسّلهم كام سم في كام برطمان، بيكون تأثيرها عليهم حرفيًا العكس، "طالما فيه أفكار بتشكك في الإيمان، | Statement | Khaleeji | 200 |
يبقى احنا كدا تمام، الموضوع ماشي صح، زي ما قالّنا . كل هذه الشكوك وكل هذه التطورات تنبؤ، تنبؤ صحيح للـ7 مراحل، احنا فيهم أهو، بصوا!" "داربي" من خلال رحلاته التبشيرية في دوَل "أوروبا"، قدِر يكوّن قاعدة شعبية ومريدين بالآلاف، ومع ذلك، يا عزيزي، مش هيلاقي جنته، إلا لمّا يروح | Statement | Masri | 201 |
العالم الجديد. "بعد كدا يا ؟! ولّا في ؟!" العالم الجديد هنا مقصود بيه "الولايات المتحدة الأمريكية"، قبل ما تتحد أوي! في نهاية القرن الـ18، وبداية القرن الـ19، "أمريكا"، يا عزيزي، زي ما تقول كدا، بتمر بصحوة دينية كبيرة، خُد بالك، كان هناك أفكار تقدمية بعد حرب الاستقلال، فكان، زي | Question | Masri | 197 |
ما تقول كدا، فيه Antithesis، حركة مضادة لهذه الأفكار التقدمية، الأفكار اللي زي الديمقراطية وحرية الاعتقاد وكدا، وكان كتير من الأمريكان شايفين إن هذه الأفكار بتنحرف عن التعاليم الدينية. خلال فترة الصحوة اللي امتدت تقريبًا 50 سنة، كان المبشّرين البروتستانت بينزلوا يعملوا اجتماعاتهم الدينية في الشوارع والميادين، كانوا عاي... | Statement | Khaleeji | 227 |
رسالتهم لأكبر عدد وبأسرع وسيلة ممكنة، كل دا كان بيحشد لفكرة واحدة، ضرورة العودة إلى الدين. عشان كدا، "جون داربي" لمّا بيسافر بقى لـ"أمريكا"، بيلاقي المجتمع الأمريكي متحمس جدًا إنه يسمع عن الدين، ودا سهّل عليه نشر الأفكار بتاعته، بدأ بمجموعات صغيرة من المبشّرين، أسسوا كنايس ومؤسسات لنشر فكرة واحدة، | Statement | Masri | 226 |
وهي الفكر التدبيري. بعد كدا، يا عزيزي، بيموت "جون داربي" سنة 1882، بس لمّا مات، بيسيب وراه أكتر من 1500 كنيسة تدبيرية حول العالم، والحقيقة بقى، يا عزيزي، إن معظمهم كان في "الولايات المتحدة الأمريكية". "يا نهار أسود يا ! دا بيشرح كل حاجة." استنى، يا عزيزي، احنا ما زلنا | Statement | Iraqi | 190 |
في الشرارة، أنا لسة خابط الحجرين في بعض، الحقيقة، يا عزيزي، اللي حكيتهولك لسة برضه في مرحلة التمهيد، "جون داربي" مش البطل الحقيقي لهذه القصة، البطل الحقيقي، يا عزيزي، في هذه القصة هيظهر بعد موت "جون داربي" بـ30 سنة، وهيكون السبب الأهم في إيمان ملايين المسيحيين في "أمريكا" بالأفكار التدبيرية | Statement | Masri | 208 |
الصهيونية، إنها مع الوقت تتحول إلى التيار الأهم والأكثر شعبية في "الولايات المتحدة الأمريكية"، أقدملك، يا عزيزي، "سايرس سكوفيلد". الحقيقة، يا عزيزي، إن "سكوفيلد" شخصية غامضة جدًا، دارت حواليها أسئلة وشبهات كتير، حياته ما وثّقهاش غير كتابين. والحقيقة، يا عزيزي، أول كتاب كان بيبجل فيه بس. الكتاب التاني هو اللي | Statement | Khaleeji | 220 |
نقدر نقول إنه كان فيه بحث معمق شوية، الكتاب التاني، يا عزيزي، هيساعدنا نفهم أكتر شوية مَن هو "سكوفيلد". "سكوفيلد" بدأ حياته كمحامي، زي "جون داربي" كدا، متزوج وحياته عادية، بس عنده مشكلة خطيرة، وهي أنه مدمن للكحول، دا خلّاه يهمل أسرته، ومع الوقت، مراته بتكسب قضية طلاقها منه، وانفصلت | Statement | Khaleeji | 207 |
عنه، وخدت ولادهم معاها. هنا، بيظهر أول جانب مظلم في شخصية "سكوفيلد"، لأنه اعتبر الطلاق اللي اتغصب عليه إهانة شخصية، فمثلًا، على حسب المصادر اللي موجودة في الكتاب التاني، دا خلّاه يمتنع عن دفع نفقات ولاده، ويسيبهم يعيشوا في فقر. خُد بالك، يا عزيزي، دا لم يكن الجانب المظلم الوحيد، | Statement | Iraqi | 198 |
"سكوفيلد" وهو شغال محامي، بيُقال إنه زوّر أوراق، عشان يقدر يكسب قضية عنده، ولمّا اتكشف، بيتم الحُكم عليه بالسجن لمدة 6 شهور. زي ما تقول كدا، يا عزيزي، حياة محطمة، مليانة ظلم وفشل وكراهية وإدمان! والحقيقة، يا عزيزي، بعض الناس لمّا بتشوف دا، بتحس إن دا وقت مثالي لاستيعاب أفكار | Statement | Khaleeji | 208 |
دينية مخلّصة، ودا بيحصل، يا عزيزي، سنة 1879. "سكوفيلد"، يا عزيزي، بيبدأ يتعرّف على أفكار "جون داربي"، "سكوفيلد" وقتها حس إن فيه قوة خفية بتحركه للإيمان، قوة بتحركه للإيمان بالمعتقدات التدبيرية، حاجة دفعته إن هو يتوب ويقلع عن الإدمان، حاجة ربانية، حاجة جياله من فوق! في اللحظة دي، بيبدأ يدرس | Statement | Masri | 215 |
أكتر وأكتر أفكار "جون داربي"، بيسيب المحاماة، ويتفرغ للعمل الديني. وبعد سنين من الدراسة والتبشير، بيظهر أول كتاب لـ"سكوفيلد"، "التقسيم الصحيح لكلمة الحق"، بيظهر امتى؟ 1888. وبنلاحظ، يا عزيزي، في هذا الكتاب بتأكيد على فكرة ضرورة عودة اليهود لـ"فلسطين"، عشان تتحقق النبوءات، نفس الفكرة بتاعة "داربي" بيؤكد عليها. مش بس | Question | Khaleeji | 240 |
كدا، يا عزيزي، "سكوفيلد" بينشر كتاب تاني، وبعض الناس بتشوف إن دا الكتاب الأهم، سنة 1909، بيُنشَر الكتاب المقدس المرجعي لـ"سكوفيلد". في الكتاب دا، يا عزيزي، "سكوفيلد" جاب الكتاب المقدس، اللي موجود في كل مكان، وبدأ يفسر نصوصه، سطر سطر، وكلمة كلمة، عنده هدف واحد، إنه يخلّي الكتاب المقدس كله | Statement | Iraqi | 205 |
مناسب للتفسير التدبيري. ولكن بقى، يا عزيزي، على عكس السابقين، اللي منهم بالمناسبة، "جون داربي"، اللي كان عادةً بيستعمل لغة أكاديمية شوية، شوية مصطلحات لاهوتية ممكن تبقى معقدة مثلًا، "سكوفيلد" اعتمد على أسلوب بسيط جدًا في التفسير، لغة سهلة، مصطلحات معروفة، عشان يقدر أي حد بيعرف يقرا، يفهم المكتوب. | Statement | Masri | 218 |
- شكرًا، شكرًا! - اتفضل، اتفضل، خطوة عزيزة. يا أهلًا وسهلًا، يا أهلًا وسهلًا، يا أهلًا وسهلًا. أهلًا بيك، نوّرتنا. بيتكم جميل، بصراحة. Merci جدًا، Merci. أنا اللي عامل التصميم بنفسي. هو بس شكله غريب شوية! آه، ما احنا Couple متمرد على التقاليد، حتى بُص، ما جيبناش نيش. آه، آه، | Statement | Khaleeji | 219 |
فعلًا. حاطين مكانه إيه بقى؟ قفص اتهام؟! بينفع أوي مع بتوع الـDelivery. اتفضل، بدل ما انت قاعد على الأنتريه، اقعد على القصرية. ما أنا قاعد على الكنبة، هأحتاج قصرية ليه يعني؟! أنتريه إيه وقرف إيه؟! | Question | Khaleeji | 149 |
على فكرة، القصرية دي للغاليين بس. يعني، عندكم حق، بس مش للدرجادي أبدًا! خلّيني أقولّك حاجة، عمارة البيت وديكوره بتؤثر في شخصيتك. خُد بالك، لو بيتك من جوا مختلف، شخصيتك كمان هتبقى مختلفة. عشان كدا، احنا مثلًا بدّلنا السرير بماكينة عصير قصب وترابيزة Air Hockey. | Statement | Masri | 192 |
اتفضل يا فندم. قصب إيه وبتاع إيه؟! انتم دلوقتي طيب لمّا تحبوا تناموا، بتناموا فين؟! أنا بأنام في حوض السمك، هو بينام في علبة "كورن فليكس" عملاقة، بحجمه. | Question | Khaleeji | 117 |
"كورن فليكس"؟! طب، معلش، هأستأذنكم بس، ممكن أخش الحمّام؟ آه، أوي أوي، الشوّاية على إيدك اليمين، بعد الباب الأولاني دا، | Question | Masri | 90 |
جنب أوضة دودة القز. هو إيه حكاية الضيوف اللي كل شوية يهربوا دُول؟! حاجة في منتهى قلة الذوق! | Question | Masri | 65 |
دا بدل ما يسيب بنطلونه؟! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! هنروح، يا عزيزي، سنة 1972، هنروح، يا عزيزي، "سانت ميسوري" الأمريكية، هناك، بيتم هدم مجمع اسمه "بريت ييجو". دا، يا عزيزي، لم يكن مبني عادي، صممه المعماري الياباني "مينورو ياماساكي"، | Question | Khaleeji | 223 |
دا، يا عزيزي، نفس مصمم برج التجارة العالمي، واضح، يا عزيزي، إن أعماله لم يُقرأ عليها آية "الكرسي"! واضح، يا عزيزي، إن هو ما كانش بيدبح، بعد ما بيخلّص المبنى! يبدو كدا إن فيه حالة نحس ملازمة أعماله. مبنى يتهدّله، والمبنى التاني يبقى الأشهر في سجلات الحوادث الإرهابية. الحقيقة، يا | Statement | Khaleeji | 202 |
عزيزي، المجمع، اللي بأكلمك عنه دا، ما حدش زعل عليه، زي ما زعلوا على برج التجارة، بالعكس، دا كان فيه ناس ما صدّقت إنه يتهد، لأن بعد وقت قصير جدًا من افتتاحه كمشروع سكني، المفروض إنه بيوفر Public Housing للعامة، مساكن مبنية على الطراز الـModern، عشان فجأة، يتحول هذا المبنى | Statement | Khaleeji | 185 |
إلى بؤرة إجرامية، السكان وهما طالعين على السلّم، بيتثبّتوا على السلالم، المجرمين بلّطوا في قلب المبنى، بقوا يحتلوه! المبنى، يا عزيزي، من خطورته، مصلحة البريد الأمريكية بطّلت توصّل هناك، بقى Red Zone، كابتن الـ"أوبر" هينزّلك على أول الشارع! "، أين هي الشرطة الأمريكية من كل دا؟!" خلّيني أقولّك، يا عزيزي، | Question | Masri | 216 |
إن الشرطة والإسعاف في أواخر الستينيات بطّلوا يستقبلوا بلاغات من هذا المبنى، ليه؟ لأن وحدتهم أول ما بتوصل هناك، بتتهاجم على الفور! المشكلة إنها ما بتقدرش تحدد الهجوم دا جايلها من فين أصلًا، ودي الشرطة، يا عزيزي، الأمريكية. الموقف دا، يا عزيزي، بيذكرني بالفنان "حسن الهلالي" في فيلم "بوحة"، لمّا | Question | Khaleeji | 212 |
"بوحة" قام قايلّه: "خُش اتخانق." دا قام قايلّه: "لأ، يا عم، لأحسن يضربوني!" يمكن، يا عزيزي، كان فيه أسباب كتير لهذا الانفلات، أقدر أكلمك بقى عن التدهور الاقتصادي والبطالة، اللي كانوا موجودين في "سان لويس" وقتها، والزمن وقتها، كانت الحرب الباردة شغالة، السكان كانت ثقتهم معدومة في الحكومة، لدرجة إن | Statement | Masri | 211 |
البعض اتهموهم إن هما بيعملوا عليهم تجارب في السر بيولوجية! وبالرغم، يا عزيزي، من كل هذه الأسباب، الفشل سوف يُنسب لحاجة واحدة، إيه؟ تصميم المبنى. - "إيه؟!" - زي ما قُلتلك، تصميم المبنى. وقد تظن إن دا عامل زي فيلم "عوكل"، لمّا فشل في الهروب، فقام قايل: "مين المهندس اللي | Question | Khaleeji | 197 |
بنى العمارة دي؟!" بس الحقيقة، يا عزيزي، إن في حالة هذا المبنى، التصميم كان فعلًا هو الجاني، كل تفصيلة في هذا المبنى بدل ما تعمل بيئة آمنة للسكان اللي فيه، خلقتلهم بيئة مثالية للإجرام، خلّيني، يا عزيزي، أشرحلك. المبنى، يا عزيزي، دا كان مكوّن من 33 دور، يعني طبعًا فيه | Question | Khaleeji | 195 |
أسانسير، ولكنه كان متجهز بما يُسمّى الـSkip-Stop Elevators، الأسانسير، يا عزيزي، أقرب للمترو، بيقف في محطات! | Statement | Masri | 71 |
كل 3 أدوار، بينزل يوقّف الناس، تخلّي الحاجّة تنزلّك سَبَت، وتتسلق، اتصرّف! فكرة الأسانسير دي ما كانتش غلاسة على السكان، دا كان عشان يقلل من الاستهلاك، فكرة تشجع السكان إنهم يستهلكوا السلالم أكتر. ولكن، كما تعرف يا عزيزي، الطريق إلى الجحيم مفروش بالنوايا الحسنة، واسألني. انت فاكر، يا عزيزي، إن | Statement | Khaleeji | 216 |
أنا هأوديك جهنم وأنا نيتي سيئة؟! لأ، ما تعرفنيش. وهي لو سيئة، هأقولّك يعني؟! ما أنا عايز أشتغل. "الشرير الأهتم!" "عيد الفطر، في جميع دور العرض!" "ممكن نكمّل أم الحلقة يا ؟!" اللي حصل، يا عزيزي، إن نية المهندس كانت سليمة، بس على أرض الواقع، ومع إهمال المبنى، المجرمين، يا | Question | Khaleeji | 201 |
عزيزي، مع الوقت، بدأوا يستغلّوا هذا الـOption، أي حد دوره لا يقبل القسمة على 3، فهو في خطر! لو انت في التامن، خاف! لو انت في العاشر، انت معرّض تقابل 3 عصابات مسلحة! السلالم كانت بتشهد حوادث اغتصاب وسرقة! تفاصيل أكثر بساطة، زي استخدام Material رخيصة في الأقفال والكوالين، خلّت | Statement | Iraqi | 187 |
الشبابيك والبيبان بتتفتح بسهولة من الهوا، دا كان بيعرّض بيوت كتير للسرقة! دا غير انعدام الراحة في أبسط أبسط التفاصيل، زي مثلًا، يا عزيزي، لمّا بنشوف تصميم مساحات اللعب بتاعة الأطفال، الـKids Area، قد تظن إن كتّر خيره والله، عملّهم Kids Area، ولكن، يا عزيزي، كان فيها عيب قاتل جدًا، | Statement | Iraqi | 199 |
إن ما فيهاش حمّامات للأطفال، كان، لا مؤاخذة، الطفل من دُول يتزنق، يعملها على المُرجيحة! كان المكان ملوث بفضلات الأطفال في كل مكان! أنا حاسس إن أنا دلوقتي بدأت أفهم وجهة نظر "أسامة"، ممكن ما كانش عاجبه التصميم! بأتكلم طبعًا على "أسامة أنور عكاشة" في رائعته "أرابيسك" 1994، حينما قرر | Statement | Khaleeji | 204 |
"حسن أرابيسك" إنه يدمر المبنى، لأن التصميم ما كانش عاجبه. هنا، يا عزيزي، نحن أمام سؤال مهم جدًا، هو سؤال شائك، ركّز، هل المبنى هو اللي خلّى الناس تتصرّف بهذا الشكل؟ المبنى هو اللي حوّلهم لمجرمين يعني؟ ولّا تصرفات الناس وإهمالهم هي اللي حولت المكان لبؤرة إجرامية؟ "آه يا ، | Question | Khaleeji | 201 |
أنا عارفها المعضلة دي، معضلة البيضة ولّا الفرخة! كدا كدا، أنا بآكل الاتنين، ما يفرقش معايا" معظم الناس، يا عزيزي، في معضلة زي دي هتقولّك: "هي، يا جماعة، حاجة بسيطة، نحن أمام ناس مش مسئولة، خيارات ناس مش مسئولة." ما فيش قانون هيحط المبنى في قفص محاكمة. تخيل بقى، المبنى | Statement | Masri | 196 |
بيدوّر على محامي وبيروح الشهر العقاري، عشان يشوف ورقه، ومش هيعرف يدخل، عشان بوابته أكبر من بوابة الشهر العقاري! قصة يعني! يصعُب إدانة المبنى. صح؟ ولكن، يا عزيزي، اللي هيخلّي المبنى بالفعل متهم، ليس القانون، وإنما واحدة من أشهر نظريات العمارة. تعالى نروح لسنة 1966، | Question | Khaleeji | 190 |
لمّا الأكاديمي "موريس برودي" بيُطلق مصطلح... المصطلح دا بيوصف نظرية بتقول ببساطة إن التصميم المعماري ممكن يبقى العنصر الأكثر تأثيرًا على سلوك الإنسان. على حسب النظرية، الإنسان بطبيعته كائن متكيف، بيتكيف على أي مكان هو موجود فيه، بيتحدد سلوكه على حسب خصائص هذا المحيط. حاسس إن أنا بقيت أكاديمي، حاسس | Statement | Khaleeji | 214 |
إني عايز آخد غياب! وبالتالي، سلوك الإنسان هيتغير، لو انتقل من محيط إلى محيط آخر. كتير من المعماريين كانوا مؤمنين جدًا بدا، مثلًا، عندنا المعماري الشهير "لو كوربوزييه"، لمّا عمل تصميم فيلّا "سافوي"، اعتبر إن التصميم دا قادر يغيّر سكان الفيلّا من جواهم، وإن دا له تأثير شافي عليهم، أو | Statement | Iraqi | 207 |
على الأقل، بيخلّي صحة السكان أحسن من خلال شبابيك كبيرة بتدخلّهم الشمس بشكل منظم، ومواد بُنا حديثة، سهل إنها تتنضّف ويتعملّها صيانة. لو بصّينا، يا عزيزي، للنظرية دي، هنلاقيها بتحط مسئولية كبيرة جدًا على المعماري، هو كدا مش بيصمم مبنى، لا، دا بيحدد، بشكل أو بآخر، سلوك الإنسان اللي هيبقى | Statement | Masri | 214 |
جواه، أنا كمعماري مسئول عن المجتمع، مسئول عن الجيل اللي هيخش هذا المبنى. ورغم، يا عزيزي، إن هذه النظرية صعب إثباتها، زي ما قُلتلك، لأن، زي ما انت عارف، سلوك البشر شيء معقد جدًا، صعب إن انت تنسب فعل معيّن لشيء معيّن، احنا عبارة عن مجموعة من الذكريات والفطريات والتراكمات، | Statement | Khaleeji | 205 |
مش أنا اللي هأقولّك! فانت وسلوكك طبيعي تتأثروا بحاجات كتيرة غير السكن بتاعك، صعب، يا عزيزي، نحدد امتى تأثير العمارة بيبدأ، وامتى بينتهي بالظبط! بس بنقدر نحدد أوي في حالة بعينها، وهي الفشل. "لو كوربوزييه" مثلًا بعد ما طلع عينه في فيلّا "سافوي"، استقبل جواب ورا التاني من Madam "سافوي" | Statement | Khaleeji | 207 |
وجوزها، أصحاب البيت، اللي استلموا منه الشغلانة، بيقولوله فيه: "بصراحة، يا هندسة، تسلم إيدك وكل حاجة، بس البيت ما يتعاشش فيه!" السقف تصميمه مثلًا خلّاه بيسرّب، وبيطلّع أصوات بتصحّيهم من النوم، والبيت عشان مستخدم فيه الإزاز بشكل مبالغ فيه، فالحيطان ما كانتش بتحتفظ بالحرارة، كانت صعب جدًا تدفّيه في البرد. | Statement | Khaleeji | 222 |
وانت عارف، يا عزيزي، اللي بيته من إزاز، بيعمل إيه! "منك لله يا ! مش عارفين نحدّف الناس بالطوب!" المبنى اللي "لو كوربوزييه" ادّعى إن هو بيساعد في شفاء العليل وبيروّق البال، يُقال إن هو تسبب في تدهور صحة أصحاب البيت بشدة! الراجل، يا عزيزي، مراته ابتدت تتعب من البيت، | Statement | Masri | 185 |
أستاذ "سافوي" هدد بمقاضاة المعماري! سهل، يا عزيزي، من نظرية الحتمية المعمارية إن احنا نحاكم المبنى، اللي حكيتلك عنه في الأول، مجمع "بريت ييجو"، لأنه زيه زي فيلّا "سافوي"، تصميم نيته كانت كويسة في إنه يخدم الناس ويحسّن من شكل حياتهم، ولكن النهاية كانت إنه خلّى وضع الناس سيئ جدًا! | Statement | Iraqi | 201 |
وطبعًا، كل دا بشكل غير متعمد، أكيد الراجل وهو بيصمم ما قعدش يقول: "هنا، هيبقى فيه مجرم، هنا، فيه مغتصب، هنا، فيه قاتل، المنوَر دا مساحة هايلة للهجامين واللصوص." أكيد ما فكرش كدا. وهنا، يا عزيزي، خلّيني آخدك لنوع تاني من المباني بيعتمد وبيقصد إنه يأثر في سكانه وفي سلوكهم، | Statement | Khaleeji | 205 |
بل بيعمل هذا التأثير بأقوى شكل ممكن. لو فاكر، يا عزيزي، كلامنا، اللي قُلناه في حلقة "كافكا"، لمّا حكيتلك عن بطل رواية "المحاكمة"، الراجل اللي اتحكم عليه، وفضل مكمّل في الأحداث، من غير ما يعرف تهمته. لو بصينا أكتر وتأملنا في هذه القصة، هنلاقي إن العنصر المعماري مش بس مهم، | Statement | Khaleeji | 201 |
دا يكاد يكون هو بطل القصة، ودا تصريح شخصي، منّي أنا، يا عزيزي، نزّلوه، لو سمحتم هنا، زي "إبراهيم فايق" كدا! "كافكا"، عشان يوصف عالم مخيف، عالم صعب توصف فيه السُلطة اللي بتحاكمك، صعب حتى تعرف فيه تهمتك، فهيخلّي البطل يتحرك في أماكن غريبة، كلها ممرات وسراديب، كأنها متاهة بيروقراطية | Statement | Khaleeji | 215 |
مخيفة، غرفة المحكمة نفسها ما كانتش مكان عادي، وإنما كانت في سرداب جوا عمارة سكنية، والمكان له سقف منحني مصمم خصيصًا عشان يشوّه منظور اللي بيدخل من باب المحكمة، ويحجب رؤية اللجنة عن الحقيقة. وحتى الكنيسة، رمز الخلاص الروحي، كان تصميمها في الرواية على إنها سجن. بالتدريج، المباني والعمران دا | Statement | Khaleeji | 202 |
هيخلقوا جوا البطل مشاعر، مشاعر زي الـ"بارانويا"، مشاعر زي الإحساس بالاغتراب، مشاعر هتغيّر فيه شخصيته للأبد. روايات كتير في الأدب هيكون بطلها الأساسي العمران، زي مثلًا، يا عزيزي، قلاع "هوجوورت" العملاقة في "هاري بوتر"، بمخابئها السرّية وأماكنها السحرية، والسلالم بتتغير من مكان لمكان على حسب التوقيت، وبتخلّي كل سكان هذا | Statement | Khaleeji | 238 |
العالم يصدّقوا في السحر، قوة المكان اللي ممكن تشوفه قُدّامك بتخبي 1000 حقيقة وراه. في كتير من روايات الأدب، يا عزيزي، نظرية الحتمية المعمارية صح جدًا، عايز مثلًا من "مصر"؟ "عمارة "، الفيلم، يا عزيزي، من أول لحظة بيربطلك شكل العمارة ومكانها بتغير شكل السكان اللي فيها واحتكاكهم مع بعض، | Question | Masri | 201 |
على السطوح، بيبقى عايش الطبقة الفقيرة، الطبقة المُهمّشة، في البيوت، بيبقى عايش الناس الأغنيا وعلية القوم، احتكاك هذه الطبقات في هذه المنطقة من "القاهرة" بيولّد صراعات، بيولّد دراما، المعمار والمباني مصممين بتعمد كيانات قادرة تخلّينا نحس بمشاعر مختلفة، ونعاصر صراعات مختلفة. سواء كانت مشاعر إيجابية، زي السحر والانبهار، أ... | Statement | Masri | 235 |
سلبية، زي الغربة والتوهان في المكان. العمارة كمان ممكن تاخدنا إلى سلوكيات مختلفة، ودا خلّى أماكن كتير تتبني في الواقع عشان زوارها يحسوا ويتصرّفوا كأنهم في عالم خيالي، زي مثلًا، Disney World، اللي عملنا عنه حلقة، الملاهي اللي بتستقبل 50 مليون زائر سنويًا، O Mall في "العلمين"، دايمًا الساعة 5 | Statement | Masri | 208 |
المغرب! ولكن هل العمارة في الواقع ممكن تتصمم عشان تكون شخصية حقيقية، شخصية قادرة أحيانًا وبشكل متعمد تحدد سلوك سكانها بنفس درجة تأثير الأعمال الفنية دي؟ خلّيني، يا عزيزي، آخدك في رحلة سريعة خارج الادب، ونروح للتاريخ، | Question | Masri | 159 |
وتحديدًا، يا عزيزي، لمكان اسمه "قلعة القتل"... سنة 1893، وبمناسبة الذكرى الـ400 لاكتشاف "كولومبوس" لـ"أمريكا"، المعماري "دانيال برنهام" و"فريدريك لو أولمستيد" ومعاهم رجُل الأعمال "جورج آر. ديفيز" شافوا في التوقيت دا، يا عزيزي، فرصة عظيمة لتحويل "شيكاغو" من مدينة صناعية بسيطة إلى مزار سياحي، ملتقى ثقافي يزوره آلاف البشر... | Statement | Masri | 246 |
دي هتتحقق ازاي؟ طبعًا بالعمارة، أمّال هأجيبها في الحلقة ليه يعني؟! الحلقة عن العمارة، أطلّع البطل فيها بتاع الأحياء؟! لأ طبعًا. "، أنا ما قُلتش حاجة!" مش مشكلة، قُلتلك مليون مرة، يا عزيزي، أنا بأخش صراعات مع نفسي، انت ما لكش دعوة بيها، محاورات مريضة، بتنتهي بس بتعافيّ. كونك ملاحظ | Question | Masri | 219 |
إنها بتحصل، وانت أصلًا مش موجود، دا بيجعلني أكثر مرضًا، وأكثر احتياج للعلاج! وكونك شايفني أكثر مرضًا وأكثر احتياج للعلاج، ومش بتعالجني، دا بيجعلك سادي! فيه إيه؟! "، عايزين نرجع لأم الحلقة!" المهم، "شيكاغو". الرجالة، يا عزيزي، هيقرروا إن هما يصمموا المعرض، أو Expo، معرض لم يشهده العالم من قبل، | Question | Iraqi | 224 |
كانوا عايزين يبنوا مدينة ومزار مؤقت بمعايير جديدة وجماليات عالية، وأطلقوا عليها The White City، مدينة فيها كل عناصر الإبهار في هذا الوقت، زي مثلًا الكهربا، اللي معظم زوار المعرض كان دا أول تعامل ليهم معاها، "إيه الكهربا دي؟!" أول مرة يشوفوا استخدامها، وإنها ممكن يُعتمَد عليها. مصممين المعرض هيبهروا | Question | Khaleeji | 214 |
الزوار أكتر وأكتر، بحاجات مثلًا زي أول Ferris Wheel في العالم، وكمان، بمباني فيها أعمدة طويلة وضخمة، شبه الرسومات الرومانية، ومتاحف بتجمع بين عُمّال "شيكاغو" البسطاء وفنانين "باريس" المثقفين. الدافع وراء كل هذا الـShow كان فكرة أساسية، العمارة، يا جماعة، فن ممكن يأثر في روح مستخدمينه، ممكن يبهرهم ويغيّر في | Statement | Masri | 215 |
نظرتهم للحياة. وبالفعل، نجحت "المدينة البيضاء" في التأثير على زوارها، الزوار، يا عزيزي، أول يوم كانوا كام؟ 700 ألف زائر، دُول، يا عزيزي، مش زوار معرض، دي Views! أهم زوار اتأثروا بالمعرض كانوا المعماريين، اللي رجعوا للكُتب بتاعتهم محمّلين بأفكار، أفكار ثورية عن شكل المدن في المستقبل. عمارة "المدينة البيضاء" | Question | Masri | 218 |
كانت عامل مؤثر كمان في تصور مباني مهمة وشهيرة، زي الـState Capitol، اللي بيجتمع فيه الـ"كونجرس" الأمريكي، اللي رجالة "ترامب" حاولوا يخشوه بالعافية قبل كدا! أتمنى الرئيس "ترامب" ما يكونش بيسمع الكلام دا! الانتخابات، على فكرة، اتسرقت منه، أنا شُفت "حسين لبيب" وهو بيعملها! الواد الأقرع دا هيخش 3 ساعات | Statement | Masri | 213 |
بس! Single Entry! ولكن، يا عزيزي، بالتزامن مع بداية العرض، بتحصل أحداث مرعبة، جثث غريبة بتظهر في أماكن مختلفة في المدينة، الشرطة بدأت تحقق، ولاحظت إن كتير من الجثث بينتهي أثرها في مكان واحد، المكان، يا عزيزي، هو فندق "إتش. إتش. هولمز". في أواخر، يا عزيزي، القرن الـ19، مهنة الصيدلي | Statement | Levantine | 199 |
كانت أشبه بمهنة الكيميائي، الصيدليات كانت أماكن زحمة، ما كانش فيه زمان فكرة إن انت عايز علبة دوا، فيقوم جايبهالك من على الرف. لأ، الصيدليات زمان كانت زي المطعم كدا، انت تعمل Order، يخش يعملّك الدوا، فالناس، يا عزيزي، كانت بتقف تستنى طوابير، لحد ما دواهم يتحضر قُدّامهم على إيد | Statement | Khaleeji | 200 |
كيميائي متخصص، دلوقتي، انت كصيدلي أهم حاجة تكون عارفها هي الأبجدية، احفظها كويس! أ، "أوجمنتين"، ب، "بانادول"، ت، "تراميسين"! ... وهكذا، كمّل، بعد كدا، تاخد العلبة، وتقوم حاططها على جهاز، تعمل...! ممكن تعملها ببُقك، عادي، هتعدّي! بس، انت كدا دكتور، زيك زي الكيميائي اللي كان بيحط الدوا Live! طبعًا، يا | Statement | Masri | 233 |
عزيزي، أنا بأهزر، عارف إن انت في كلية صيدلة بيطلع عين أهلك في دراسة الكيميا العضوية! عندك كابوس، بألاقيك بتصحى بالليل، بتقول: "، !" بأسمعك! مش أنا لوحدي! نرجع بقى، يا عزيزي، لـ"إتش. إتش. هولمز"، اسمه بالكامل "هيرمان ويبستر مادجيت"، دا كان واحد من الكيميائيين اللي بيشتغلوا في صيدلية قريبة | Statement | Iraqi | 211 |
من معرض "شيكاغو"، اللي كلمتك عنه، "هولمز" مش بس كان شاطر، لا، دا كان بيتعمد إنه يبهر الزباين في طريقته في تحضير الطلبات، كيميائي Barman، يقعد بقى يـShake المادة الفعالة، ويقولّك: "عايزها بصودا ولّا تلج؟" بالتالي، يا عزيزي، كتير من الزباين كانوا يروحوا يتفرجوا على الـShow دا، كانوا، يا عزيزي، | Question | Masri | 210 |
بيعاملوه معاملة الفطاطري كدا! وخصوصًا خصوصًا، اللي كانوا يحبوا يشوفوه أوي كانوا الستات، اللي ممكن، يا عزيزي، تقعد تتفرج عليه وهو بيشتغل. "هولمز" بفضل شطارته بقى شخص معروف في المنطقة، وبعد فترة، راح اشترى الصيدلية، واشترى كمان حتة أرض قريبة منها، وقريبة من المعرض اللي كان لسة جاهز وبيتحضّرله. "هولمز" | Statement | Masri | 227 |
حوّل قطعة الأرض دي لفندق، فندق بيستضيف زوار المعرض، اللي متوقع إن هما ييجوا، وهو اللي أشرف على تصميم هذا الفندق بنفسه. ببساطة، يا عزيزي، الراجل قرر يفتح مشروعه جنب مشروع ناجح، Parasite، هياخد من زباينه! زي اللي بيعمل ماكينة تصوير جنب مصلحة حكومية. بس خلال بقى البُنا، "هولمز" كان | Statement | Masri | 207 |
بيعمل حاجة غريبة، كان بيتعمد إن هو يفتعل أي مشاكل مع البنّايين والمهندسين، وكمان، يتدخل في تصميم المبنى، عشان ما حدش فيهم يبقى عنده رسمة واضحة مكتملة عن المبنى، ما حدش فيهم يقدر يتخيل التصميم بالكامل من جوا، والنتيجة كانت إن "هولمز" هو الشخص الوحيد اللي عارف بالكامل تصميم الفندق. | Statement | Khaleeji | 203 |
"، أنا عايز أحرق الأحداث، لو سمحت، أنا عايز أقولّك إن دا هيطلع في الآخر هو القاتل. هشاشتك السردية ظهرت يا ! عاملّي حلقة اسمها ، قُلت إن الجثث موجودة قريبة من فندق ، رجعت خطوتين لورا، وعرّفتني مَن هو ، وقُلت عشان ما آخدش بالي، وأنسى الأحداث اللي انت | Statement | Masri | 188 |
قُلتها قبل كداهو، بس قدمتهولي كبطل من أبطال الحلقة، وزرعت تفصيلة إن بعض الستات معجبين بيه! ودا عنصر نفسي بيكشف إنه شخص نرجسي، لأن الناس بتحب الأشخاص النرجسيين وبتقع في حُبهم من أول نظرة. ، أستاذ هو القاتل." - عزيزي... - "، اوعى تقول: أهوج! اوعى تكون بتخلّيني المحقق الساذج | Statement | Masri | 199 |
اللي بيقول رأي في أول الجريمة، وبيطلع مش هو خالص! أرجوك، أنا مش عايز أبقى في سرديتك!" لأ، يا عزيزي، أنت "كونان"، أينعم، "كونان" لأسباب غاية في الحماقة، واكتشفت الراجل بالتزكية، دا الشخص الوحيد اللي مش معماري، اللي جيبتلك سيرته، وأنا عاملّك كل التفاصيل دي عشان تعرف، بأقول كدا، بأقول، | Statement | Masri | 204 |
بأشاور، بس Still، انت كشفته، Bravo! "هولمز"، يا عزيزي، كان أول قاتل متسلسل في تاريخ "الولايات المتحدة الأمريكية"، Serial Killer مضطرب، عنده جنون للسيطرة والتحكم. بس خلّينا، يا عزيزي، ما نتسرعش ونتهم "هولمز" لوحده، خلّينا نعرف مين شريكه في الجريمة. "العمارة يا ؟" لأ! لأ بقى! ياه! أنا حاسس إن | Question | Khaleeji | 202 |
أنا أمام "أحمد عز" في "ملاكي "! إيه التركيز اللي انت فيه دا يا ولا؟! انت لحد دلوقتي ما نمتش، وصاحي، وبتجاوب إجابات صحيحة؟! ومش بس قفشت القاتل، دا انت قفشت القاتل الخفي! القاتل الـConcept! الفندق، يا عزيزي، هيتسمى Murder Castle، مش بس لأن "هولمز" القاتل هو صاحب المكان، ولا | Question | Iraqi | 183 |
لأنه كان مسرح الجريمة، ولكن لأن تصميم الفندق نفسه من كتر ما خلّاه "هولمز" معقد، عشان يناسب خططه وجرايمه، أصبح، يا عزيزي، بالفعل شريكًا في الجريمة. تخيل، يا عزيزي، مبنى المهندسين اللي بنوه مش عارفين كل تفاصيله! الشرطة، يا عزيزي، لمّا هتقتحم المكان، هتلاقيه مكان غريب جدًا، مليان أبواب وممرات | Statement | Khaleeji | 219 |
وهمية، انت مش فاهم منين بيودّي على فين! شوية، تلاقي أوضة ما لهاش شبابيك خالص، زنزانة، أوضة تانية ليها 5 أو 6 أبواب، ممرات ليس لها نهاية، بتودّي اللي بيدخلها متاهة ما لهاش مَخرَج! خلّيني أقولّك، يا عزيزي، إن كان هناك غرف متجهزة بمواسير غاز، معمولة مخصوص عشان تخنق الضحية | Statement | Khaleeji | 200 |
جواها، والسرداب في المبنى كان بيُستخدَم للتخلص من الجثث، كان معمول فيها محارق وأحواض فيها حمض، ممكن يدوّبلي الجثة خلال ساعات. "، هو انت بتمر بحالة إفلاس معيّنة؟! أصل أنا ملاحظ إن انت متجه لقصة جريمة، التاني اسمه ، وبشعر أطول منك شوية." "هولمز"، يا عزيزي، لم يكن معماري، ولا | Question | Iraqi | 196 |
كان مطبّق على رواية "كافكا" الكابوسية، ما كانش عنده فلسفة معمارية، هو نفّذ المبنى لهدف ووظيفة واضحة في دماغه، "عايزين مكان نعرف نقتل براحتنا!" واستخدم هذا التصميم مخصوص عشان يربك الضحايا بتوعه، يبث فيهم حالة من الرعب، يخلّيهم يستسلموا بسهولة. "هولمز"، يا عزيزي، بيعترف إنه قتل 27 شخص، لكن العدد | Statement | Khaleeji | 216 |
الحقيقي بيُقدّر بأكتر من 200! وهنا، يا عزيزي، نحن أمام مفارقة مثيرة جدًا، في عز ما العمارة كانت بتزدهر في مدينة "شيكاغو"، اللي جالها زُوار من جميع أنحاء العالم، "هولمز" بيستغل هذه النهضة المعمارية عشان ينفّذ مخططه، من خلال مبنى معقد، لدرجة إن البعض اعتبره كائن حي بذاته! وهنا، يا | Statement | Khaleeji | 199 |
عزيزي، احنا في نفس المكان ونفس الزمان بنشوف عمارة حلوة، جميلة، مفيدة، وبنشوف عمارة بتساعد على القتل! في يوم 19 أغسطس من نفس السنة، بنسمع 3 انفجارات من جوا "قلعة القتل"، المبنى اللي اشتعل من جوا وبدأ ينهار، البوليس اكتشف عبوة غاز وسط الأنقاض، والإشاعات قالت إن واحد من شركاء | Statement | Iraqi | 195 |
"هولمز" دمر المبنى، عشان يغطّي على جرايمه، البيه بيحرق الدليل! بس الإشاعة الأخطر إن أهل الحي هما اللي اتفقوا على تدمير المبنى دا، مش بس لأنهم كانوا بيعتبروه شريك في الجرايم بشكل فلسفي، زي حضرتي وحضرتك، ولا حتى بشكل معماري حقيقي، زي ما شرحتلك في الحلقة، لأ، دُول كانوا كمان | Statement | Masri | 198 |
خايفين من وجود مبنى ملعون زي دا وسطهم، "دا مبنى نجس يجيب الفقر في المنطقة!" لو الإشاعات دي كانت صحيحة، فدا معناه إن هما تعاملوا مع هذا المبنى على إنه كائن فاسد، إنسان فاسد في هذا المجتمع، يجب أن يموت ويتم استئصاله! المبنى اللي نتج عنه هذا السلوك الإجرامي، مين | Statement | Khaleeji | 183 |
يضمن إنه ما يأثرش في سلوك ناس تانية؟ "، السردية شغل ممتاز، حلوة أوي الحلقة دي! أنا عرفت خلاص، الحتمية المعمارية هي اللي بتسبب القتل." عزيزي، طبعًا أنا خلّيتك تقول كدا، عشان أعمل Transition، عشان هنتكلم على عنصر مهم جدًا، وهو عنصر السلوك، الموضوع مش بالسهولة دي، ما فيش حاجة | Question | Masri | 192 |
اسمها مبنى لوحده يغيّر في الناس، | Statement | Masri | 22 |
تعالى، يا عزيزي، نبص شوية على الناس. لو جينا، يا عزيزي، نعرّف السلوك، فهو ببساطة فعل أو Action متكرر، مجموعة من المدخلات بتخش... تعمل Output سلوك. الـInputs بقى اللي بتخش جوا الإنسان دي، بنتلقاها وبناخدها عن طريق الحواس، الحواس بشكل أساسي وظيفتها إنها تخلق وعي، وعي بالمساحة اللي حوالينا، معرفة | Statement | Masri | 207 |
Subsets and Splits
No community queries yet
The top public SQL queries from the community will appear here once available.